Home -- Aymara -- Perform a PLAY -- 159 (Whoever digs a hole 4)
159. Jupa pachpaw ucar jalanti 4
Amán, ajjtañ jakejja, niyaw liwitat-ti. Janiw cunapachas ancha enemigoparojja uqham jach’añchañjja amuycänti, Mardoqueoru, takpach marca nayrakatana. Jaychcatañwa, juc’amp munänjja. Jupar uqhamarac takpach judionacaru jaychcataña take qhitinacatejj Persian jacapcäna ucanacaru.
Jan jacquïr Diosampiw ucanac amtatayna, qhititejj marcaparu munasi uqhamarac imasiraqui.
Amanatejj cunatejj pascpachän yatispänjja… Ucampis Amanajj jach’aw tucutayna jawsatäsin reyimp mankasiñataqui.
Reinajj jawsatanacaparuw suyascäna. Palacionjja janiw qhitis Mardoqueon uywat phuchhapätapjja yatipcänti. Uca arumajja reyijj mä regal churañ munascäna.
Rey: “Reina Ester, ¿Cunas munastam? Chicat marcajj-jjamawa churirisma.”
Ester: “Nayan reyijja, jacañajj perdonita, nayaru uqhamarac take judionacaru. Mayniw jiwayañ munapjjetu uqhamarac tucjaña.”
Rey (sorprendido): “¿Qhitisa? ¿Cawcanquisuca jakejja?”
Ester: “Enemigojja uqhamarac nanac contrajja aca phiru Amanawa.”
Reyijj culirat jut’upinïnwa. Amanajj jacañapat art’asïna. Inaquïnwa. Sirvirinacapajja nayrap pichuntapjjäna ucat jaychcatañaruw apapjjäna. Amanajj Mardoqueotac jupapachpa jaychcataña waquichcataynajja ucaruw jiwi.
Niña: “Uqhampiniw, qhititejj yakhanacataqui orak allquejja, jupa pachpaw ucar jalanti.”
Amanajj janiw kallta judionacar tucjañ muncän ucacänti, ucampisa janiraquiw tucusïwiquisa. Ucampisa Diosajj marcaparojj imänwa uqhamarac imaraquiniwa. Diosajj inaruw ñankha amta tucuyi.
Judionac marcatwa Jesús, Khespirisajja yuriñapäna, ucanwa Diosan amtapajja.
Cuntejj Diosajj muni ucaw pasani. Asuero reyijja amparapancaraquïnwa.
Rey: “Reyin ordenapa: Take marcajjänquir judionaca arjjatasipjjpan uqhamarac enemigonacapar jiwayapjjpan.”
Reyin mensajeronacapajj machak ley jach’a t’ijur caballonacata takpach marca provincianacaruw yatiyapjjatayna. Amanajj, judionacan enemigopajja, 13 uru 12 phajjsinwa takpach judionac jiwayatäñap amtatayna. Ucampis ucürujja cusisiñ urüw tucjjatayna, judionaca takpach enemigonacaparuw atipjapjjatayna.
14 urujja atipäw-wa fiestachapjjäna. Judionacajj regalasipjjataynawa maynit maynicama, uqhamarac pobrenacaruw mank churapjjäna.
Llaquisiñajja cusisiñaruw tucjjäna. Diosajj Israel marcaparuw ajllisitayna ucatjja imataynawa. Tucusïwijja Diosatapiniwa.
Uñstirinaca: Parliri, rey, Ester, niña
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn glg_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn